Urmareste Modifică dimensiunea fontului: Play

BILANŢ 2015: Siegfried Mureşan, eurodeputatul român cu cele mai multe rapoarte în Parlamentul European



Siegfried Mureşan este eurodeputatul român cu cele mai multe rapoarte în Parlamentul European în anul 2015.



Bilanţul activităţii sale de anul acesta cuprinde 13 rapoarte - unul în calitate de raportor din partea Parlamentului European şi alte 12 în calitate de raportor din partea Grupului PPE -, 9 întrebări parlamentare, 3 declaraţii scrise, 16 luări de cuvânt în plen, precum şi o rată de prezenţă la şedinţele plenare de 97,81% (aceasta din urmă fiind calculată de Parlamentul European pentru perioada septembrie 2014 - noiembrie 2015).



În calitate de raportor din partea Parlamentului European, Siegfried Mureşan a obţinut pentru România 8,5 milioane de euro de la bugetul Uniunii Europene pentru acoperirea daunelor produse de inundaţiile din 2014.



'Raportul principal coordonat de mine anul acesta în Parlamentul European a adus 8,5 milioane de euro în România pentru compensarea inundaţiilor din 2014. Aceşti bani au acoperit o parte din costurile cu operaţiunile de urgenţă şi cu refacerea drumurilor în zonele afectate de viituri', a declarat eurodeputatul Siegfried Mureşan, vicepreşedinte al Comisiei pentru bugete a Parlamentului European, la prezentarea bilanţului său de activitate pentru anul 2015.



Tot în acest an, deputatul european a fost numit raportor din partea Grupului PPE pe marginea tuturor rectificărilor bugetare pentru 2015.



'Anul acesta au existat 8 rectificări ale bugetului Uniunii Europene. Ca raportor din partea Grupului PPE, am încercat să mă asigur că Bugetul UE răspunde actualelor provocări cu care se confruntă Uniunea Europeană: şomajul, creşterea economică redusă, migraţia şi problemele din vecinătatea noastră.



În toate aceste etape m-am asigurat că nicio propunere de rectificare bugetară nu va afecta politicile fundamentale ale Uniunii Europene - politica de coeziune şi politica agricolă comună - care au o importanţă majoră pentru toate statele ce au aderat recent la Uniunea Europeană, inclusiv România.



Aştept ca autorităţile române să depună mai multe eforturi pentru că banii care se cuvin ţării noastre să fie cheltuiţi cât mai eficient şi să creeze locuri de muncă şi prosperitate pentru români. Mă voi lupta şi în anii următori că bugetul să fie în linie cu interesele europene şi cele româneşti', a mai spus eurodeputatul Siegfried Mureşan.



Tot în 2015, Siegfried Mureşan a fost raportorul Grupului PPE pe marginea raportului privind activitatea Băncii Europene de Investiţii pentru anul 2013. Raportul final votat de Parlamentul European a cuprins 37 de amendamente ale eurodeputatului român.



'Un alt obiectiv al meu este că România să beneficieze cât mai mult de toate sursele de finanţare disponibile la nivel european. Ca raportor al Grupului PPE pe raportul privind activitatea Băncii Europene de Investiţii (BEI), am solicitat o distribuţie echitabilă a finanţărilor BEI pentru că ţări precum România să aibă mai multe şanse de finanţare din partea instituţiei financiare', a mai declarat eurodeputatul român.



Bilanţul activităţii parlamentare a lui Siegfried Mureşan poate fi citit integral pe site-ul www.SiegfriedMuresan.eu.



Echipa de comunicare a deputatului european Siegfried Mureşan